בבית משפט השלום






ת.א. 20/
ברחובות
התובע:


ליעד קירמאיר, ת.ז. 203092606
מרחוב נס ציונה 4, תל אביב
באמצעות ב"כ עו"ד אריאל פרייברג ואח'



מרחוב אבא הלל 7,  רמת גן
טל': 03-7412358  פקס': 077-3180983


                    - נ ג ד - 

הנתבעת:

כלל חברה לביטוח בע"מ 



מרחוב ראול ולנברג 36, תל אביב

מהות התביעה:

נזיקין - נזקי גוף,




לפי חוק הפיצויים לנפגעי תאונות דרכים,




התשל"ה – 1975. 

סכום התביעה: 
אינו ניתן להערכה – עד גובה סמכות בית המשפט 




          כתב תביעה

1. התובע, יליד 6.7.91, היה בכל הזמנים הרלבנטיים לתאונה, הנוהג ו/או המשתמש ברכב  מס' 56-104-67 (להלן: "הרכב").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.
3. ביום 23.4.19, בשעה 20:00 או בסמוך לכך, ברחוב ביאליק, ברמת גן, היה הרכב מעורב בתאונה והתובע נפגע ונחבל בגופו (להלן:"התאונה").
רצ"ב תעודת ביטוח חובה וצילום רישיון נהיגה, מסומנים "1 – 3" ומהווים חלק בלתי נפרד מכתב התביעה.
4. ממקום התאונה פונה התובע באמצעות מד"א והובהל לבית החולים איכילוב, בתל אביב, שם אובחנו חבלות בראש, בצוואר ובגב. לאחר קבלת טיפול רפואי ראשוני שוחרר התובע לביתו בהמלצה להמשך מעקב רפואי, נטילת משככי כאבים ומנוחה בת שבעה ימים.
רצ"ב דו"ח פינוי מד"א וסיכום שחרור רפואי, מסומנים "4 – 8" ומהווים חלק בלתי נפרד מכתב התביעה. 
5. התובע אשר סבל מכאבי ראש, סחרחורות וכאבי גב, פנה ביום 25.4.19, יומיים לאחר התאונה, למוקד טרם לרפואה דחופה, שם נבדק ואובחן כסובל מצליפת שוט. הוא הופנה להמשך מעקב רפואי, המשך נטילת תרופות לשיכוך הכאב ומנוחה.
רצ"ב תעודות רפואיות, מסומנות"9 -13" ומהוות חלק בלתי נפרד מכתב התביעה.
6. התובע אשר המשיך לסבול מכאבי ראש, סחרחורות והגבלה בתנועות הצוואר טופל במסגרת קופת החולים, ניתן לו טיפול תרופתי נוגד דלקת והוא הופנה לביצוע טיפולי פיזיותרפיה.
רצ"ב תעודות רפואיות וסיכום טיפולי פיזיותרפיה, מסומנים "14 – 16" ומהווים חלק בלתי נפרד מכתב התביעה.
7. מאז התאונה סבל התובע מכאבים והגבלה בתנועות הצוואר והגב, מכאבי ראש וסחרחורות, מקושי בכיפוף והרמה, קושי בישיבה, הליכה ועמידה ממושכות, קושי בנהיגה ממושכת, קושי בריכוז והטיפולים בו צפויים להימשך בעתיד.
8. התובע עוסק בתחום הטיפול הרפואי, מתקשה מאז התאונה ותוצאותיה בביצוע עבודתו, נזקק להפוגות ממושכות במהלכה ונגרמו לו הפסדי שכר.
9. מחמת התאונה ותוצאותיה ובשים לב לאופי חבלותיו, נזקק התובע להוצאות ניידות מוגברות והוא יזקק להן גם בעתיד.
10. מחמת התאונה ותוצאותיה מתקשה התובע בניהול משק ביתו, נזקק לעזרת הזולת ויזקק לה גם בעתיד.
11. להלן פירוט נזקי התובע:

1. נזק מיוחד:
1) הפסדי השתכרות בעבר -                                                 40,000  ₪
2) עזרת הזולת בעבר -                                                       10,000   ₪
3) הוצאות רפואיות, רכישת משחות, תכשירים
ונסיעות לטיפולים בעבר -                  


   8,500   ₪
4) הסעות מיוחדות ושימוש מוגבר במוניות בעבר –               6,252   ₪     
2. נזק כללי:

כב' בית המשפט מתבקש לפסוק לתובע פיצוי הולם בגין נזקיו, בין היתר,  בראשי הנזק הבאים:

(1) הפסדי השתכרות בעתיד, על-פי  מידת מוגבלותו התפקודית של התובע, או,   לחילופין, בהתאם לשיעור נכותו הרפואית, לרבות הפסדים בתקופת  הפנסיה.
(2) הוצאות רפואיות ונסיעות לטיפולים בעתיד.
(3) עזרת הזולת בעתיד.
(4) הוצאות בגין הסעות מיוחדות ושימוש במוניות.
(5) פיצוי בגין נזקיו הלא ממוניים של התובע.
12. הנתבעת חייבת לפצות את התובע בהיותה מבטחת השימוש ברכב בעת התאונה.
13. כל הטענות בכתב תביעה זה נטענות במצטבר או לחילופין, הכל לפי תכנן והקשרן.
14. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת. 
15. אשר על כן, מתבקש בית המשפט הנכבד להזמין את הנתבעת לדין ולחייבה לפצות את התובע כמפורט לעיל, בצירוף ריבית חוקית מרבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.








            ___________________

             


            אריאל פרייברג, עו"ד                                                                                                                                       

             ב"כ התובע                                                                                          

